eelnõu

**NARVA LINNAVALITSUS**

# K O R R A L D U S

**Narva ………….. 2018 nr ........**

**Euroopa kultuuripealinna 2024 taotluse esitamine**

1. **Asjaolud ja menetluse käik**

Narva Linnavalitsuse 07.02.2018. a korraldusega nr 122-k „Narva linna kandideerimine Euroopa kultuuripealinnaks aastaks 2024“ otsustati, et Narva linn kandideerib Euroopa kultuuripealinnaks aastaks 2024. Euroopa kultuuripealinnade liikumine on Euroopa suurim kultuuriprojekt, mille traditsioon ulatub juba 30. aasta taha. Kui algselt oli kultuuripealinnade liikumise fookuses peamiselt Euroopa kultuuriline rikkus ja mitmekesisus, siis tänased ambitsioonid on palju laiemad: mitmekesistada linna majandusprofiili, tegeleda linna maine, identiteedi ja jätkusuutlikkuse küsimustega, suurendada linna atraktiivsust nii kohalike elanike kui turistide jaoks, suurendada sotsiaalset kaasatust ja koostööd, arendada linnaruumi.

2018. a veebruaris-märtsis korraldati hankemenetlust, mille eesmärgiks oli Narva linna Euroopa kultuuripealinna 2024 tiitlile eeltaotluse koostamine ja pakkumuse väljatöötamine. Hankemenetluse võitjaks tunnistati Shiftworks OÜ, kes kooskõlas riigihanke tingimustega koostas vastavad dokumendid ning esitas Narva Linnavalitsusele. Euroopa kultuuripealinna 2024 kandideerimiseks tuleb hiljemalt 01. oktoobriks 2018. a esitada Kultuuriministeeriumile koostatud taotlus.

**2. Õiguslikud alused**

Vastavalt kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

**3. Otsus**

Esitada Euroopa kultuuripealinna 2024 kandideerimise taotlus (lisatud) kooskõlas Euroopa kultuuripealinna 2024 programmi tingimustega.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Tarmo Tammiste

Linnapea Ants Liimets

Linnasekretär